b'\n_START_ARTICLE_\nJaVale McGee\n_START_SECTION_\nSveu\xc4\x8dili\xc5\xa1te\n_START_PARAGRAPH_\nMcGee je na sveu\xc4\x8dili\xc5\xa1tu Nevada - Reno proveo dvije sezone. Kao freshman u prosjeku je postizao 3,3 ko\xc5\xa1a, 2,2 skoka i 0,9 blokada za 10 odigranih minuta. U drugoj sezoni postaje \xc4\x8dlanom prve prve petorke i u prosjeku posti\xc5\xbee 14,3 ko\xc5\xa1a i 7,3 skoka. S 2,8 blokada u prosjeku po utakmici predvodio je ljestvicu najboljih blokera Western Athletic konferencije. McGee je nakon druge sezone odlu\xc4\x8dio napustiti sveu\xc4\x8dili\xc5\xa1te i prijaviti se na NBA draft 2008. godine.\n_START_SECTION_\nNBA\n_START_PARAGRAPH_\nIzabran je kao osamnaesti izbor drafta od strane Washington Wizardsa. S Wizardsima je potpisao dvogodi\xc5\xa1nji ugovor vrijedan ne\xc5\xa1to vi\xc5\xa1e od 2 milijuna ameri\xc4\x8dkih dolara. Rookie sezonu je zapo\xc4\x8deo ulaze\xc4\x87i sa klupe, ali krajem sezone nametnuo se kao startni centar Wizardsa. 23. sije\xc4\x8dnja 2009. u utakmici protiv Los Angeles Lakersa postigao je u\xc4\x8dinak karijere od 18 poena i 9 skokova.  Ukupno je odigrao 75 utakmica i u prosjeku postizao 6,5 ko\xc5\xa1eva, 3,9 skokova i jednu blokadu po utakmici.'